Пон-дзю-Гар у студзені
**Пон-дзю-Гар** (фр.: Pont du Gard, літ. «мост праз Гар») — старажытнарымскі акведук, перакінуты над ракой Гардон — прытокам Роны — у дэпартаменце Гар на поўдні Францыі. Тры ярусы арак былі пабудаваны з вапняка-ракушачніка ў І ст.н.э. для забеспячэння вадой горада Нім (Nemausus) — "самага рымскага горада" за межамі сучаснай Італіі, — што ў тыя часы меў насельніцтва ў 50-60 тыс.чалавек. На сённяшні дзень Пон-дзю-Гар — самы высокі і адзін з найлепш захаваўшыхся рымскіх акведукаў. Быў уключаны у спіс Сусветнай спадчыны ЮНЕСКА у 1985 годзе. Адна з найбольшых славутасцей поўдня Францыі.

Пон-дзю-Гар, намаляваны Хабертам Робертам для караля Людовіка ХVI, 1787
Пон-дзю-Гар — адно са звёнаў Німскага акведука — 50кіламетровай сістэмы падачы вады ў горад Нім з паўночных крыніц побач з пасяленнем Ucetia (сённяшні Юзас). Паколькі мясцовасць між пасяленнямі няроўная, большую частку шляху вада праходзіць пад зямлёй па звілістым маршруце, на якім ёй неабходна пераскочыць праз цясніну ракі Гардон. Вышыня трохаркавага акведука — 48,8 м, даўжыня верхня часткі — 275 м, а яе ўхіл — усяго каля 2,5 см. Увогуле ж вада, льючыся з пункта Юзас у пункт Нім, падала ўсяго на 12,6 м, і сварэнне вадасцёку з такім малых ухілам сведчыць аб найвышэйшым тэхнічным узроўні рымскіх інжынераў. Паводле сучасных разлікаў, акведук штодзённа траспартаваў 40 000 м³ вады для гаспадарак, тэрмаў, басейнаў, фантанаў Німа. Німскі акведук выкарыстоўваўся да VI стагоддзя, а яго паасобныя часткі — і пазней. Аднак, пачынаючы з IV стагоддзя, догляд акведука практычна спыніўся і гідратэхнічнае збудаванне паступова засмецілася мінеральнымі адкладамі.

Захаванасці акведука паспрыяла выкарыстанне яго як моста па-над цяснінай. За добры стан збудавання неслі адказнасць мясцовыя сеньёры і біскупы, узамен ім давалася права на спагнанне падарожнага збору. І ўсё адно, некаторыя камяні былі пакрадзены. Найбольш сур'ёзна акведук пацярпеў у XVII стагоддзі, аднак у стагоддзі наступным Пон-дзю-Гар стаў ператварацца ў турыстычную славутасць. З таго часу, каб не дапусціць разбурэння гістарычнай каштоўнасці, мясцовыя і нацыянальныя ўлады не раз рэстаўравалі акведук. Найбольшыя змены адбыліся ў 2000-м годзе, калі хаджэнне па акведуку было забаронена, а пабудовы на ім і навокал — дэмантаваны.

| ⛭Сусветная спадчына ЮНЕСКА ў Францыі |
| --- |
| Культурныя аб’екты | 
* Ансамбль Мон-Сен-Мішэль з залівам
* Кафедральны сабор у горадзе Шартр
* Версальскі палац і парк
* Базіліка Марыі Магдаліны
* Наскальныя малюнкі ў пячорах па рацэ Везер (у т.л. Пячора Ласко)
* Палац і парк Фантэнбло
* Кафедральны сабор у горадзе Ам’ен
* Старажытнарымскі тэатр з асяроддзем і трыўмфальная арка ў горадзе Аранж
* Старажытнарымскія і раманскія помнікі ў горадзе Арль
* Цыстэрцыянскі кляштар Фантэнэ
* Саляныя шахты ў горадзе Сален-ле-Бен і Арк-э-Сенан
* Плошчы Плас-Станіслас, Плас-дэ-ла-Кар’ер і Плас-д’Альянс у горадзе Нансі
* Царква Сен-Савен-сюр-Гартамп
* Старажытнарымскі акведук Пон-дзю-Гар
* Гранд-Іль – гістарычны цэнтр Страсбурга
* Берагі Сены ў Парыжы
* Кафедральны сабор Нотр-Дам, былы манастыр Сен-Рэмі і палац То ў горадзе Рэймс
* Кафедральны сабор Сент-Эцьен у Буржы
* Гістарычны цэнтр горада Авіньён
* Каналь-дзю-Мідзі (Паўднёвы канал)
* Гістарычны ўмацаваны горад Каркасон
* Дарогі ў Францыі, якія вядуць ў Сант’яга-дэ-Кампастэла
* Гістарычная частка горада Ліён
* Вінаробны раён Сент-Эмільён
* Званіцы гарадоў Бельгіі і Францыі (сумесна з Бельгіяй)
* Даліна Луары ад Сюлі-сюр-Луар да Шалона
* Правен, горад сярэднявечных кірмашоў
* Гаўр — горад, адноўлены Агюстам Перэ
* Порт Месяца ў Бардо
* Архітэктурная спадчына Вабана
* Біскупскі горад Альбі
* Горныя масівы Севены і Гран-Кос
* Дагістарычныя палевыя паселішчы ў ваколіцах Альп (сумесна з Германіяй, Швейцарыяй, Аўстрыяй, Італіяй, Славеніяй)
* Помнікі прамысловай рэвалюцыі рэгіёну Нор — Па-дэ-Кале

 | Сцяг Францыі |
| Прыродныя аб’екты | 
* Мысы Жыралата і Парто, прыродны рэзерват Скандола і скалістыя бухты «каланкі» у горада П’яная (востраў Корсіка)
* Лагуны Новай Каледоніі, разнастайнасць каралавых рыфаў і іх экасістэм
* Вулканы і цыркі на востраве Рэюньён

 |
| Змяшаныя аб’екты | Раён гары Мон-Пердзю ў Пірэнеях (разам з Іспаніяй) |